เรื่องร้องเรียน: มัสยิดสวนพูล เทอดไท11 เปิดลำโพงเสียงดังมาก ทั้งเวลาเรียกละหมาด5เวลา และละหมาดวันศุกร์ หรือบางวันก็ใช้ลำโพงเปิดบทสวดโดยไม่ได้แจ้งอะไรล่วงหน้า ไม่มีบอกเตือนว่าจะทำเสียงดัง ค่อนข้างลำบากต่อคนทำงานที่บ้าน หรือบ้านที่มีเด็กอ่อน เคยมีคนร้องเรียนเรื่องเสียงที่ดังไกลจนถึงสถานีรถไฟวงเวียนใหญ่มาแล้ว แต่ทางคณะกรรมการซึ่งมีบุคคลที่ทำงานในเขต จะเบาไมค์หรือลำโพงแค่ไม่กี่วัน และก็กลับมาดังอีก อย่างกรณีวันนี้ คาดว่าเปิดลำโพงเพื่อเช็คระบบเสียง แต่ทางคณะกรรมการควรแจ้งว่าจะเทสระบบกี่โมงถึงกี่โมง ควรคำนึงว่าเสียงที่ดังจนเกินไปก็คือมลพิษเฉกเช่นPM2.5
การดำเนินการของเจ้าหน้าที่: สำนักงานเขตธนบุรี ได้มอบหมายให้เจ้าหน้าที่ตรวจสอบ ณ มัสยิดสวนพลู ได้ข้อมูลว่าจะใช้ลำโพงฮอร์น (ลำโพงกลางแจ้ง) ในการประชาสัมพันธ์กิจกรรมต่างๆ ในช่วงเวลา 12.00 น. 15.25 เวลา 18.00 น. และเวลา 19.00 น. นอกนั้นจะใช้แค่ลำโพงภายในบริเวณมัสยิดเท่านั้น ทั้งนี้เจ้าหน้าที่ได้กำชับ ให้ลดระดับเสียงลงจากปกติ เพื่อไม่ให้ก่อความเดือดร้อนต่อประชาชน ซึ่งทางมัสยิดยินดีปฏิบัติตาม อนึ่งเนื่องจากเป็นเรื่องละเอียดอ่อนทางศาสนาเจ้าหน้าที่จะยังคงเฝ้าระวังอย่างต่อเนื่อง
ความเห็นของผู้แจ้ง: อยู่ในซอยเทอดไท11ค่ะ
พื้นที่: แขวงบางยี่เรือ เขตธนบุรี กรุงเทพมหานคร